ମୁମ୍ବାଇଃ ଟେଲିଭିଜନ ଜଗତକୁ ଗୋଟିଏ ପରେ ଗୋଟିଏ ଝଟକା ମିଳୁଛି। ଛୋଟ ପରଦାର ଲୋକପ୍ରିୟ ଅଭିନେତା ସିଦ୍ଧାନ୍ତ ବୀର ସୂର୍ଯ୍ୟବଂଶୀଙ୍କର ପରଲୋକ ହୋଇଥିବା ଖବର ଗତକାଲି ଗଣମାଧ୍ୟମରେ ପ୍ରଚାରିତ ହୋଇଥିବା ବେଳେ ଆଜି ସାମନାକୁ ଆସିଛି ଆଉ ଏକ ଦୁଃଖଦ ଖବର । 'ସବିତା ଭାବି' ଫେମ୍ ଅଭିନେତ୍ରୀ ରୋଜଲିନ ଖାନ କ୍ୟାସନରରେ ଆକ୍ରାନ୍ତ ହୋଇ ମୃତ୍ୟୁ ସହ ସଂଗ୍ରାମ କରୁଛନ୍ତି। ଏନେଇ ସେ ସୋଶାଲ ମିଡିଆରେ ଏକ ଭାବପ୍ରବଣ ପୋଷ୍ଟ ଶେଆର କରିଛନ୍ତି।
୨୦୧୫ ମସିହାରେ ଆମେରିକୀୟ ସଙ୍ଗଠନ ପେଟା ପାଇଁ ଏକ ରକ୍ତାକ୍ତ ଫଟୋସୁଟ କରି ଚର୍ଚ୍ଚାରେ ଥିଲେ ରୋଜଲିନ । ବର୍ତ୍ତମାନ ସମୟରେ ସେ ଜୀବନର ଏକ କଠିନ ପର୍ଯ୍ୟାୟ ଦେଇ ଗତି କରୁଛନ୍ତି ।
ଏହି ପୋଷ୍ଟରେ ରୋଜଲିନ୍ ଆହୁରି ଲେଖିଛନ୍ତି, 'ମୋ ଜୀବନରେ କିଛି ସୁନ୍ଦର ଲୋକ ଅଛନ୍ତି ଯେଉଁମାନେ ମୋ ପାଇଁ ସବୁବେଳେ ପ୍ରାର୍ଥନା କରୁଛନ୍ତି, ଯେଉଁଥିପାଇଁ ଭଲ ହୋଇଯିବି ବୋଲି ବିଶ୍ୱାସ ଅଛି। ବେକ ଏବଂ ପିଠିରେ ପ୍ରବଳ ଯନ୍ତ୍ରଣା ବ୍ୟତୀତ ମୋର କୌଣସି ଣସି ଅସୁବିଧା ନଥିଲା । ଏହାକୁ ମୁଁ ଜିମ୍ନାଷ୍ଟିକ୍ ଯନ୍ତ୍ରଣା ବୋଲି ମନେ ମନେ ଭାବି ନେଇଥିଲି। ହେଲେ ଶୀଘ୍ର ସତ ଜାଣି ପାରିଥିଲି।
ରୋଜଲିନ ବହୁ କ୍ଷୁତ୍ର ଫିଲ୍ମ ସହ ବିଜ୍ଞାପନରେ ବି କାମ କରି ସାରିଛନ୍ତି। ଏହାବାଦ ସବିତା ଭାବି,' ଜି ଲେନେ ଦେ ଏକ ପଲ' ରେ ବି ତାଙ୍କ ଅଭିନୟ ଦର୍ଶକଙ୍କ ଦ୍ୱାରା ବେଶ୍ ଆଦୃତ ହୋଇଛି।
